sa ngamazwi ukuba ibanki zilungile, wofika ati “ noko andingede ndifake islieleni le emcakacaka into engenamsebenzi,” uti wena—faka ke iponti, nayo ayidele, uti wakuti ezintlanu ke, azilandule. Kupela esona sizatu ayikaqondwa umsebenzi we banki. Yabonani akuko namnye umntu ongenako ukufaka ntwana ebankini, enezandla ezisenokusebenza nenyawo zokuhamba. Yabonani zihlobo, umntu emana egcina isheleni ezintatu ngeveki ungati umnyaka upela abe seleneshumi elinaponti ne ; ekwenza oko iminyaka emihlanu, iponti zingaba mashumi osixe- nxe; ekwenza oko iminyaka elishumi iponti zingaba likulu elinamashumi mane ; imashumi mabini imi­nyaka angaba makulu mabini anamasliumi asibozo eponti. Obubutyebi bungakanana butshonela pina? Ize nindive kakuhle, olugcino lwenziwa ngokuzikanyeza. Oko kukuti, uke ngezinye iveki noko unqanqatekayo lomalana yecuba uyise ebankini; nokuba inqawa yapukile ungandule utenge yimbi ufake ezo shelenana ebankini. Mayiqondwe lendawo. Ukuba umntu akanako ukugcina ngeveki isheleni ezintatu, makagcine zibe mbini, mhlaumbi ibenye, nokuba yisikisipeni. Umntu egcina isikisipeni eziveki zonke ngeminyaka emashumi mabini angazuza iponti ezi- mashumi mane; ngemashumi matatu zingaba mashumi asixenxe.

Kuko ndoda ibinonyana abane besebenza kunye noyise imihla yonke. Imali yabo ngelanga ibiba lisliumi lesheleni pakati kwabo, kuti ngomgqibelo iveki zonke bamkele iponti zontatu; ngenyanga lomali ibingabaziponti ezilishumi elinambini; ngomnyaka ibingaba likulu elinamashumi mane anaponti ne. Baye ababantu bengenalusapo, kupela ngudade wabo noninakulu, ababa pekelayo babalilambele ingubo, babatungele ezonakalayo. Kanipulapule ukuyicita kwabo lemali. Esisitatu seponti samkelwa ngonigqibelo sipelela sonke ekudleni, uti uyafika omnye umgqibelo sekulanjwa, sekulalwa ngamanzi la aluhlaza kanonkala. Iminyaka imashumi mabini besebenza kodwa nanamhla ngamahlwempu amabi angenayo nenkuku le, ntwana ike ibonakale yingqeqana ebityileyo ebonakala ngati ipile ngamate entamo. Kanikumbule ikulu leponti elinamashumi mane anesine, lomali ke ngeminyaka elishumi liwaka le­ponti linamakulu mane anamashumi mane. Yintoni ebangele oku, kupela kukuswela ukukwazi uku­gcina.

Kuko umfazi obenendoda esebenza yonke lemihla, ibiti yakuyamkela imali enye iyinike umfazi ukuba atenge ukudla, esinye isiqingata isitshaye, ingene enkanti, iziqole namanye. Yenzeke lento ixesha elitile. Umfazi wamana esisendlu isiqingata, inxenye yemali eyifaka ebankini ingazi indoda. Kute ngamhla utile wabaqa incwadi yase bankini endlwini yake wayifunda wafumana umkake sele namashumi omabini eponti. Ite lendoda yanehlazo lento eyiyo. Umfazi ugcine imali engaka, kanti esi sake isiqingata kudhwa sona yindlu yonke, kwambatwe sona lusapo lonke, saye esi sam isiqingata sipelela etywaleni kungasali nepeni. Londoda yase yiba lizila tywala ifunda ukuyisa ebankeni imali.

Zihlobokazi lamazwi ndiwabekisa ngokukodwa kuni, ingagcinwa nini imali niyise ebankeni, yonke yotshabalala. Lamadoda nendele kuwo ebesebenza engamasoka, kodwa ukwendela kwenu kwinkoliso yawo bekungeko nebokwe le ebizwa ngawo. Mna oko bendingekabi nandlu bendingenayo nenkuku, namhla zizalisa indlwana yazo. Isiko lakowetu lokuti onyana nentombi bapaulelwe lipeliswe yintonina ? Fakelani onyana benu nentombi zenu inkozwana ebankeni kuba akuseko zinkomo zokubapaulela. lEmlungwini nokuba indoda ityebile ngenkomo ne-

gusha, ingena mali ebankeni ayinamsebenzi. Inkomo zifa yimofu, sidiya, yinyongo, ngoronxina, nangodila; ndingasateti ngazw’ igusha kuba zona zifa zintlobo zonke zezifo, kodwa imali ayinasifo noko sisinye, Ngelilanga abanenkomo ezininzi babe kuzisa emajojweni, zebiwa, zafa, baba kuzibuyisela emakaya, zebiwa zaye zibutisa, kanti imali ayibutisi napakade.

Nditi makowetu intoshe yobuhlwempu isala nati baye abelungu bona betyeba pakati kwetu nati masiyifunele iqinga lokuyisulela kwinto zimbi sipume ebuhlwempini ngeliqinga labo.

E-TRANSVAAL.

Abantu abangayaziyo into ebafaneleyo baninzi. Amabulu ase Transvaal angabalelwa kwelo nani. Abafundi betu boba basakumbula ukuba aye loma Bulu engenelwe zinkatazo ezininzi ezinye ziwavelela ngapandle ezinye zipakati kwawo. Ezingamandla yayi yimfazwe ka Sikukuni, kwabonakala uku­ba ama Bulu uza kuwa kupa. Ewe kungatshiwo ukuti okwawo aye seledikiwe. Umkosi wawo owawupume uzibonga, wawubuye uzaliswe ngamahlazo, ungasafuni nokupinda ubuyele, ubushiya abalauli bawo engozini. Kwakuba njalo izilauli zaqesha amadodana ezinye indawo, aye kolise ngokuvela kwele Daimond nama Swazi ukuba aye kulwa. Yati kaloku indawo yesi xakaniso yavela ekaya, Lamadodana aze kulwela ama Bulu kwakufuneka ukuba abatalwe, izilauli zazipelelwe yimali. Kwatiwa ke ama Bulu makarafe, asuka akayi vuma nalonto, kwati kunjalo kwaba kubonakala ukuba ama Zulu asafuna ituba elihle lokutelela ku Sikukuni kwaba ke kumhlope kumntu wonke ukuba mhla angena ama Zulu oba atshabalele ama Bulu ase Transvaal. Wati umlungu akubona kunjalo, akuqonda ukuba i-Transvaal iza konakala negama lomntu omhlope lihlazeke, waseleyi tabatela kuye ngokwake i-Transvaal leyo, kwaba kwakulunge oko kunokuba ibe ku Sikukuni mhlaumbi ku Cetywayo. Nama Bulu ayi vuyela kakulu londawo anga ngezomini ayabulela. Amangesi arola £ 100,000 iponti ukuba kuye kuhlaulwa indleko ze Transvaal. Kekaloku ngoku ati ama Bulu asifuni ukuba pantsi komlungu. Iqela elikulu lawo licebe ukuze lingatengisi nto kwi Soldati lama Ngesi Abanye basongele ukungayiroli irafu abanye bati makuliwe no Mlungu, abanye njengoko sasitshilo, basuka basebe fuduka bahamba besifa ezindleleni kunye nosapo lwabo. Singabona ke ukuba lento ubudenge, ukungaliqondi itamsanqa xa lise koyo, yinto ekoyo kwizizwe ezininzi. Lama Bulu axolele ubudlavu nokuhlala ezimfazweni kunokuba kutiwe apantsi ko mlungu.

UKUKOHLAKALISA KWE MFAZWE.

Enye yendawo ezingamandla ezitiyekileyo cmfazweni kukuba ikohlakalisa intliziyo zabantn. Ngamaxa oxolo umntu ovisa ihashe ubuhlungu unco­nywa ubulukuni bentliziyo, ngangokuba abelungu bamfake nase tolongweni. Asingemlibali umntu ote akubona isidumbu somntu waza wasipanga ingu­bo mhlaumbi wasiruqa pantsi ngokwenja endaweni yokusitwala; asingemlibali umntu “ongaliliyo nabalilayo,” azivele intsizi azibonayo kwabanye. Kodwa ke ngamaxesha emfazwe lonto iyapela ngangokuba abe yintlekisa olilisa abalilayo, adelwe ovela intsizana ezipaleleyo. Umntu akashukunyiswa ntliziyo naxa apanga ingubo zofileyo, akucingelwa ukuba kuyinto ukuruqa isidumbu njengokungati kuyiwa kulahlwa inja.

Obubulukuni bentliziyo akuko cala lingenabo. Izenzo ezikohlakeleyo, ekuzintloni nokuziteta zivakala kube Lungu nama Mfengu nama Xosa. Ewe ezindawo zobulukuni bentliziyo azipele nakubantu abebekohlakele kakade inqola zabahedeni, koko ziko nakubantu abebengalindeleke ukuba bangade babe njalo. Ukulinganisela ngezinto ezimbalwa. Kulama cala angakwa Tini kube kuko amadodana amhlope angamashumi amabini. Ate ehamba efuna umkosi wama Xosa abona amadoda amabini ese masimini, kubonakala ukuba akacingi nto yamfazwe. Asuke lamadodana asele funza kwaba bantu omnye ambulala omnye amngxwelera kakulu. Lembali ilihlazo kangaka ayi balisa ngohlobo ekubonakala ukuba wona ngelawo afuna ukunconywa ngento ayenzileyo. Okunene bako abaya kuwancoma kuba baninzi abantliziyo zisuke zanje ngezawo ngokukohlakala. Okunye sibe sike seva ngama German amane ukudla inkomo zika Kama kanti azakupeta ngokudubula abantu bake, kwi *Watchman* sibona ukuba abanye babone umshumayeli ovela kwa Qoboqobo esiza kwa Kama bambamba noko aneqaga, ebonakala ukuba okunene ngumfo woxolo, wendaba ezilungileyo. Ngapezulu ezintabeni kuvakala kwangabamhlope ukuba yinto eyenziwa futi ukuti bakubona ontsundu ngokukodwa ukuba uliqaba base bedubula, aze ke umntu angabuyi aye kukangela nokubana angaba umgxwelerile lwamntu. Ngamanye amaxesha umntu ubengacinga ngokuya kubopa anqamle igazi; kodwa ngoku akunjalo. Ngomhla 18 ka March u-Klass Sikota ebeye kuzibika kwi Mantyi yase Dikeni ukuba ute ehamba eneqaga nencwadi waqubisana nesikohlakali apa abati ngu Donald White inkosana yama- polisa. Ngokuteta kuka Klass Sikota ute lomfo wambiza wanga uza kubuza incwadi kanti uza kuti ukumhhsa ehasheni ambambe ngomlenze ambete ngefisa amwise pantsi ahlale pezu kwake abe esiti ukuteta kwake akakatali nanguwupina ontsundu kuba bamfani nye bonke. Abaziyo bate u-Sikota lowo selengowesitatu amenze lonto. Ezizinto zalatisa kulendawo yokuba intliziyo ngamaxesha anje zizaliswa kukukohlakala, zize ezabebe kohlakele zinge zivulelwe.

Kukwanjalo kwabantsundu. Siva ngabati babulawa kungeko nto yobudlwengu bayenzayo; ngokungapezulu siva ngabati bakuba bebulewe kupangwa nebulukwe ezise mzimbeni. Siva ngabanama hashe bebengayanga mfazweni. Siti ke bubulukuni bentliziyo obulusizi ukujika jikana nesidumbu somntu ukulula ibulukwe umhlaumbi ihempe. Nokuba umntu useleswele xa intliziyo ise sebuntwini akange yenzi lonto. Asisa wakankanyi amahlazo enziwe ngama Mfengu nama Xosa ewe kwanama Ngesi kubafazi.

Kulusizi kanye ngendawo elikuyo ilizwe lakowe­tu. Akufi. mizimba yodwa, akume misebenzi ilungileyo yodwa, koko konakala nentliziyo. Okune­ne ilizwe *lifile.*

ABASEBENZI ABANTSUNDU.

Kwi Office Yompatiswa Wemicimbi Yabantsundu, E-Qonce, 25th Feb. 1878.

Abantu abanqwenela ukuqesha abasebenzi abantsundu mabatumele isicelo sabo kwi Mantyi yalo mandla bakuwo, baxele uhlobo lwabasebenzi abalufunayo. Boti ke xeshikweni abasebenzi banokufumaneka batunyelwe ngu Rulumente kwezo Mantyi, zifike ke zona zibabope zibanikele kubaqeshi babo.

Kunganqaba mhlaumbi ukufumana abantu abanga-

4 ISIGIDIMI SAMAXOSA, APRIL 1, 1878